Diari Oficial de la Generalitat Valenciana


Sumari del DOGV 7807, del 16-06-2016 (2016/4360)

RESOLUCIÓ de 9 de juny de 2016, del director general d'Administració Local, per la qual es publica la modificació de l'apartat 1.a de l'article 3 dels Estatuts de la Mancomunitat Circuit Cultural Comarcal de la Marina Alta.
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7807

Data del DOGV
:   16-06-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/4360


Data del document
:   09-06-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 9 de juny de 2016, del director general d'Administració Local, per la qual es publica la modificació de l'apartat 1.a de l'article 3 dels Estatuts de la Mancomunitat Circuit Cultural Comarcal de la Marina Alta. [2016/4360]  
L'entrada en vigor de la Llei 27/2013, de 27 de desembre, de racionalització i sostenibilitat de l'Administració local, ha determinat la introducció de canvis en el règim jurídic de les entitats locals que afecten, ja siga directament o a través de les modificacions que efectua, diversos àmbits de l'organització i del funcionament dels ajuntaments.  
  
La disposició transitòria onzena de la Llei 27/2013, de racionalització i sostenibilitat de l'Administració local, disposa que les mancomunitats adaptaran els seus estatuts a la nova regulació, havent d'adoptar l'acord d'iniciació del procediment d'adaptació en el termini de sis mesos des de l'entrada en vigor de la nova regulació, cas contrari, incorreran en causa de dissolució.  
El procediment d'adaptació dels estatuts serà el regulat per l'article 93 de la Llei 8/2010, de 23 de juny, de règim local de la Comunitat Valenciana, referit a les modificacions constitutives de les mancomunitats. Perquè l'adaptació adquirisca eficàcia, cal publicar-la en el Diari Oficial de la Comunitat Valenciana, d'acord amb el que disposa l'apartat 4 del mencionat precepte.  
La Mancomunitat Circuit Comarcal Cultural de la Marina Alta, ha procedit, d'acord amb el que disposa la legislació vigent, a l'adaptació dels seus estatuts, consistent en la modificació de l'apartat 1.a de l'article 3 d'aquests.  
Remesos l'expedient tramitat i els Estatuts aprovats a aquesta Direcció General d'Administració Local, no s'hi adverteix cap infracció de l'ordenament jurídic.  
Per tot això, d'acord amb la legislació esmentada i, concretament, amb l'article 93 de la Llei 8/2010, de 23 de juny, de la Generalitat, de Règim Local de la Comunitat Valenciana, i d'acord amb el que disposa l'article 17 del Decret 151/2015, del Consell, pel qual s'aprova el Reglament orgànic i funcional de la Presidència de la Generalitat, resolc:  
  
Article únic  
Publicar en el Diari Oficial de la Comunitat Valenciana el text de l'apartat 1.a de l'article 3 dels Estatuts de la Mancomunitat Circuit Cultural Comarcal de la Marina Alta, que es transcriu a continuació com a annex, en haver-se acreditat en l'expedient la legalitat de les actuacions.  
  
Contra aquesta resolució podrà interposar-se un recurs d'alçada davant de la Secretària Autonòmica de Presidència, en el termini d'un mes de conformitat amb els articles 107 i 114 de la Llei 30/1992, de Règim Jurídic de les administracions Públiques i del Procediment Administratiu Comú. Transcorregut el termini esmentat sense haver-se interposat el recurs, la resolució serà ferma a tots els efectes.  
Tot això, sense perjudici, que els interessats puguen exercitar qualsevol altre recurs que per al seu dret, hi estimen oportú.   
  
València, 9 de juny de 2016.- El director general d'Administració Local: Antoni Such Botella.  
  
  
ANNEX  
Modificació apartat 1.a de l'article 3 dels Estatuts de la Mancomunitat Circuit Cultural Comarcal de la Marina Alta  
  
Article 3. Objecte i competències  
1. Els objectius de la mancomunitat seran, en relació al seu àmbit territorial, els següents:  
a) Promoció i foment de tota manifestació cultural en l'àmbit de les arts plàstiques i visuals, com poden ser, entre altres, l'escultura, pintura, fotografia, vídeo, cinema, grafisme, tapissos, marqueteria i manualitats. Col·laboració en matèria de turisme per a posar en valor nostre patrimoni cultural i natural.